# PÅSKEDRAMA I GUDSTJENESTEN –

Utviklet av Vardåsen menighet

Medvirkende: Prest, forteller, Minisingbarn.

Prest: Velkommen til en litt annerledes gudstjeneste.

I dag skal vi ha hele påskeuken som tema. Vi skal starte med palmesøndag og avslutte med påskedag. Gudstjenesten er som en påskeuke med lidelse og glede, håp og smerte. Med nattverd, Hosianna, syndsbekjennelse

Forteller:

 Velkommen til Jerusalem!

Det er påske og året er 33 etter Jesu fødsel.

Jerusalem er full av mennesker som er kommet for å feire påske. Jesus og vennene hans er også på vei dit.

Ryktet sprer seg om at Jesus er på vei og snart summer det i mengden.

Minisingere står utenfor kirkedøren:

Ha med to solistmikrofoner ut.

1. Har dere hørt det?
2. Hva da?
3. Jesus kommer hit.
4. Kommer han hit? Når da?

Forteller:

Endelig kommer han! Jesus som helbreder syke og samler masse folk med talene sine.

Han kan nok befri landet deres fra romerne.

Summingen blir sterkere, folkene vifter med palmeblader og snart runger ropene i Jerusalems gater.

Minisingbarna roper i ulik takt:

Hosianna! Davids sønn!

Synge: Hurra nå kommer kongen

Prosesjon inn i kirkerommet.

Minisingbarna setter seg i 1. benk

Forteller:

Jesus var mye ved tempelet i de dagene som fulgte. Han snakket med folk og underviste,

En dag satte Jesus seg rett overfor tempelkisten og han så hvordan folk la penger i den. Mange rike gav mye. Men det kom også en fattig enke; Hun la to småmynter verdt noen få øre. Da kalte han disiplene til seg og sa: ”Sannelig, jeg sier dere: denne fattige enken har gitt mer enn noen av de andre som la penger i tempelkisten. For alle de andre gav av sin rikdom, men hun gav av sin fattigdom alt hun eide, alt hun hadde å leve av.”

Prest:

Den fattige gav av det lille hun hadde, men likevel gav hun mer enn alle andre. Jesus viste oss at det Gud ikke ser på vår rikdom, men det han ser til hjertet. Vi skal også få lov til å være med å gi til noen som trenger det, og i dag samler vi inn penger til mennesker som lever i Mali, et av verdens fattigste land. Og akkurat som enken, skal vi også få lov til å gi penger i den store tempelkista i dag.

Ofring i kisten fremme. Salme: måne og sol

Forteller:

Det er blitt skjærtorsdag.

Jesus og disiplene hans har fest, påskefest.

Det er lys på bordet og god mat og drikke.

Men Jesus er litt stillere enn vanlig.

Jesus sier: En av dere skal forråde meg.

Da ble disiplene lei seg og sa: Det er vel ikke meg, det er vel ikke meg. ”Hvem er det?”

Jesus sa da: Det er han jeg gir dette brødet til,- og så dyppet han brødet i fatet og ga det til Judas..

Jesus gjør også rare ting.

Han løfter brødet, ber takkebønn og sier at det er kroppen hans.

Vinen sier han er blodet hans.

Prest:

Vår Herre Jesus Kristus,

i den natt da han ble forrådt, tok han et brød,

(liturgen tar disken)

takket, brøt det, gav disiplene og sa:

Ta imot og spis!

Dette er min kropp som gis for dere.

Gjør dette til minne om meg.

Likeså tok han kalken etter måltidet,

(liturgen tar kalken)

takket, gav dem og sa:

Drikk alle av den.

Denne kalken er den nye pakt i mitt blod

som utøses for dere så syndene blir tilgitt.

Gjør dette så ofte som dere drikker det, til minne om meg.

Stort er troens mysterium.

Alle: Kristus døde. Kristus stod opp. Kristus skal komme igjen. Ham være ære for kjærligheten som er sterkere enn døden.

Prest: Gud, ta oss alle i din favn, slik en kjærlig mor samler barna sine om seg. Gi oss å elske hverandre, slik du elsker oss. La de små bli opphøyet og de sultne bli mettet med gode gaver. Sammen med alle dine barn ber vi den bønnen som din Sønn har lært oss.

Herrens bønn

Alle: Vår Far i himmelen!
La navnet ditt helliges.
La riket ditt komme.
La viljen din skje på jorden slik som i himmelen.
Gi oss i dag vårt daglige brød,
og tilgi oss vår skyld,
slik også vi tilgir våre skyldnere.
Og la oss ikke komme i fristelse,
men frels oss fra det onde.
For riket er ditt og makten og æren i evighet. Amen.

Prest: Salige er de som får sitte til bords i Guds rike, kom for alt er gjort ferdig!

*Prest: nattverden – to stasjoner*

Sanger til nattverden:

Agnus dei - Du Guds lam

Se vi går opp til Jerusalem

Kyrie - Han lå skjelvande

Du omgir meg. Vær meg nær O Gud

Takkebønn etter nattverden.

Prest: Den korsfestede og oppstandne Jesus Kristus har nå gitt oss sitt hellige legeme og blod som han gav til soning for alle våre synder. Han styrke oss og holde oss oppe i en sann tro til det evige liv. Fred være med dere.

Vi takker deg nådige Gud, du som gjennom brødet og vinen har gitt oss del i Jesu Kristi seierrike død og oppstandelse. Styrk oss ved din Ånd til vitnesbyrd og tjeneste i verden.

Etter takkebønnen setter minisingbarna seg i trappen.

Forteller:

Siden begynner disiplene å krangle om hvem som er størst blant dem. Festen er ikke trivelig lenger. Det blir kaldt i rommet.

Da reiser Jesus seg fra måltidet, legger fra seg kappen, tar et linklede og binder det om seg. Så heller han vann i et fat og begynner å vaske disiplenes føtter og tørker dem med linkledet som han rundt livet.

Musikk v organist

Vaske bena til en av minisingbarna- avtalt på forhånd. Late som han vasker beina til en voksen i menigheten? Reiser seg opp i midtgangen etter at han har liksomvasket føttene til en i menigheten

Prest: Det handler ikke om å være størst eller best. Det du vil at andre skal gjøre mot deg, skal du gjøre mot dem. Størst er den som hjelper sine venner!

Forteller:

Etter fotvaskingen sier Jesus: En av dere skal fornekte meg og vende dere bort fra meg. Da sa Peter, en av disiplene: Om så alle vender seg bort fra deg, skal ikke jeg gjøre det!

Men Jesus sa da: Før hanen galer to ganger i natt, skal du fornekte meg tre ganger. Men Peter sa igjen: Om jeg så skal dø sammen med deg, så vil jeg ikke fornekte deg.

Etter at de hadde spist sammen gikk de til en hage som het Getsemane hage.

Det var natt til langfredag.

Jesus ba disiplene om de kunne være våkne sammen med ham, men de var trette og sovnet.

Jesus visste at han skulle dø, og han ba til Gud om det kunne være en annen løsning. Er det mulig, så ta dette beger fra meg, men ikke som jeg vil, bare som du vil.

Da han kom tilbake fant han disiplene sovende. Klarte dere ikke våke en eneste time?

Prest: Noen ganger kan det være vanskelig å be til Gud. Men vi kan også be om at han skal hjelpe oss til å stole på ham. Da har han lovet at han vil gi oss trøst og styrke. La oss be:

Forbønn og lystenning.

Musikk m band. Jeg folder mine hender små.

Bønn 1:

Kjære Gud, du kjenner oss og elsker oss alle. Men av og til gjør vi det som er galt. Tilgi oss, og hjelp oss til å alltid søke deg og det beste for andre.

Gud vi ber deg

Jeg folder mine hender små

i takk og bønn til deg.

La alle barn i verden få

det like godt som jeg.

Bønn 2:

Kjære Jesus, du vet hvordan det er å ha det vondt og være ensom. Vi ber for alle barn, alle unge, alle voksne og alle gamle. Vær nær hos alle, og trøst de som har det vondt eller er syke.

Jesus vi ber deg

2 Vern alle med din sterke hånd

mot fattigdom og død.

Og hjelp små barn i alle land

så ingen lider nød.

Bønn 3:

Gode Hellige Ånd, du som alltid er nær. Vi ber for alle i verden som opplever krig eller er fattige. Lær oss å dele med hverandre.

Vi ber for alle som ikke kjenner deg, Jesus. Lær oss å fortelle andre om det du gjorde i påsken, og lær oss å ha respekt for de som tenker annerledes enn oss.

3 La ingen krig og sult og sott

få gjøre oss fortred.

La alle leve trygt og godt

i frihet og i fred.

Judas hadde gjort en avtale med øversteprestene om å forråde, svike Jesus. Han skulle fortelle dem om hvor de kunne finne Jesus og ta ham til fange uten at det var så mange mennesker rundt ham.

I denne natten har Judas gått til øversteprestene og fortalt at de kunne finne ham i Getsemane hage. Judas kom da til Getsemane hage sammen med en flokk med mennesker som hadde sverd og stokker. De kom for å ta Jesus til fange.

Judas går bort til Jesus og kysser ham på pannen. Jesus sier: Forråder du menneskesønnen med et kyss?

Disiplene hadde våknet, og en av dem griper sverdet sitt og hugger øret av en av soldatene.

Jesus sa til disippelen,- stikk sverdet i sliren, og så gikk han bort til soldaten

og helbredet øret hans.

Da grep de Jesus og tok han til fange, mens disiplene flyktet.

Musikk, adagio v organist. Kommer inn mens forteller om Judas som kommer til Getsemane hage

Forteller:

De romerske soldatene førte Jesus til øversteprestenes hus.

Masse mennesker har samlet seg der, og midt på gårdsplassen er det tent et bål. Peter prøver å gjemme seg i folkemengden.

Plutselig er det en tjenestepike fra folkemengden som peker på Peter:

Minisingerene har mikrofon og roper og peker på forteller:

1: Du var med Jesus, sier hun.

Forteller: Men Peter nektet og sa:

Kvinne, jeg kjenner ham ikke.

fortsetter:

2: Du er en av dem! Du er galileer.

Forteller:Men Peter nektet på ny.

3: Jovisst var du også sammen med denne Jesus”

Forteller: Men Peter ga seg til å banne og sverge”Jeg kjenner ikke denne mannen dere snakker om!”

I det samme gol hanen!

Trosbekjennelsen

Før trosbekjennelsen går minisingbarna og henter purpurkappe, tornekrone og nagler. Går fra prestesakristiet, frem langs vinduet og opp trappa til korset, legger det på korset.

Prest: Noen ganger er det enkelt å være kristen, og noen ganger er det vanskelig. Peter ønsket å følge Jesus, men han var alene og redd.Vi kan hjelpe hverandre til å stå sammen. La oss derfor sammen bekjenne vår hellige tro.

Alle: Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige Ånd, født av jomfru Maria, pint under Pontius Pilatus, korsfestet, død og begravet, fòr ned til dødsriket, stod opp fra de døde tredje dag, fòr opp til himmelen, sitter ved Guds, den allmektige Faders høyre hånd, skal derfra komme igjen for å dømme levende og døde.

Jeg tror på Den Hellige Ånd, en hellig, allmenn kirke, de helliges samfunn, syndenes forlatelse, legemets oppstandelse og det evige liv. Amen.

Det er langfredag morgen.

I Pilatus borggård er det fullt av folk,- men stille. Mengden venter på Pilatus sin dom.

Pilatus vil ikke dømme Jesus.

Han finner ingen skyld hos ham. For å roe menneskemengden lar han soldatene plage Jesus.

De flettet en tornekrone og presser den ned i pannen til Jesus.

De fant også en purpurrød kappe og hang over skulderne hans, også begynte de å gjøre narr av ham og hilse ham som en konge.

Svakt forspill m piano til dei fletta ein krans; mens barna går frem rundt alteret og legger tornekrone, kappe og nagler på korset.

To – fem barn ettersom hvor mange som vil.

Sang: Dei fletta ein krans av klunger – minising. Minisingbarna setter seg ned i trappa etterpå, ser på meg.

Da stiller Pilatus Barabbas frem en hard og ond røver.

Han roper: Hvem vil dere ha fri: Jesus eller Barabas.

Minisingbarna roper i ulik takt: Barabbas. Barabbas. Forskjellige som begynner

”Hva ondt har han gjort?”

”Han har spotta Gud”

”Hva skal jeg gjøre. Jeg finner ingen skyld hos han.

Korsfest, korsfest!

Forteller:

Pilatus tok da et fat med vann, vasket sine hender og sa:

Jeg er uskyldig i denne mannens blod. Dette blir deres sak.

Gjør med ham som dere vil.

Soldatene grep da Jesus og de to røverne og førte dem til Golgata.

Oppe på Golgatahaugen korsfestet de Jesus sammen med de to røverne.

De gav ham vin blandet med galle, og de gjorde narr av ham. ”frels deg selv og stig ned fra korset! Andre har han frelst, men seg selv kan han ikke frelse.

Fra den sjette time hvilte et veldig mørke over hele landet.

Jesus sa: Min Gud, min Gud , hvorfor har du forlatt meg?

Og siden : Far, i dine hender overgir jeg min ånd. Det er fullbragt.

Så døde Jesus. Det tykke forhenget i tempelet revnet i to, fra øverst til nederst. Jorden skalv og klippene slo sprekker.

Det var en rådsherre ved navn Josef . han var blitt en disippel av Jesus. Han gikk til Pilatus og ba om å få Jesu kropp. Han kjøpte et linklede, svøpte Jesu kropp i linkledet og la han i en grav som var hogd ut i bergveggen.

Så rullet han en stor stein foran og gikk bort.

Neste dag satt Pilatus vakter utenfor graven slik at ingen skulle stjele liket av Jesus og si at han hadde stått opp.
Prest slukker lyset på alteret, minisingbarn legger på et svart klede..

Sang: Han gikk den tunge veien.

Forteller: Da sabbaten var over og det begynte å lysne den første dagen i uken, gikk Maria Magdalena og den andre Maria for å se til graven. Med ett kom det et kraftig jordskjelv, for en Herrens engel steg ned fra himmelen, gikk fram og rullet steinen til side og satte seg på den. Han var som lynet å se til, og drakten var hvit som snø. Men engelen tok til orde og sa til kvinnene:”Frykt ikke! Jeg vet at dere søker Jesus den korsfestede. Han er ikke her, han er oppstått slik som han sa. Kom og se stedet hvor han lå! Skynd dere av sted til hans disipler og si at Jesus har stått opp.

De skyndte seg da bort fra graven med frykt og stor glede, og løp for å fortelle det til disiplene. Da kom Jesus mot dem og sa: ”Vær hilset!” De gikk fram og omfavnet hans føtter og tilbad ham.

Prest tenner lysene. Minisingbarna tar av det svarte kledet mens bandet spiller langt forspill.

Oppstått er Jesus, hurra, hurra, alle på refreng

Prest: Ingen mennesker kan stå opp fra graven. Men dersom Jesus stod opp, er han mer enn et menneske, han er Guds Sønn. Og derfor feirer vi påske og derfor feirer vi gudstjeneste hver søndag, på den dagen Jesus stod opp. Men Jesus hadde også noe viktig å si til de som så den tomme graven. Gå og fortell det dere har sett og hørt, sa han! Og derfor sender han oss ut hver søndag med de samme ordene, og han gir oss sin velsignelse med på veien. Og han sier at han er med oss hvert skritt vi tar. For nå er han sammen med oss der vi er, han går med oss der vi går. La oss derfor reise oss opp og ta imot velsignelsen:

Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. Amen

3x3 klokker

Kirkeklokkene

Prest: Så skal vi avslutte gudstjenesten med glede og pynte alteret med blomster. Så da kan alle få komme fram og legge på en blomst før vi går ut, og vi synger:

Dine hender er fulle av blomster. 2 X

Minisingbarna står med blomstene. Deler ut til alle som kommer

Barna får gå frem med blomstene, går deretter ut.